สรุปภาวะตลาดต่างประเทศวันศุกร์
สรุปภาวะตลาดต่างประเทศประจำวันที่ 14 ต.ค.59
17 ต.ค. 2559

ดัชนีดาวโจนส์ตลาดหุ้นนิวยอร์กปรับตัวเพิ่มขึ้น เมื่อวันศุกร์ (14 ต.ค.) หลังจากนักลงทุนได้ซัมซับคำพูดของนายเจเน็ต เยลเลน ประธานธนาคารกลางสหรัฐ (เฟด) ท่ามกลางการรายงานผลประกอบการของภาคเอกชนที่สดใส
ดัชนีเฉลี่ยอุตสาหกรรมดาวโจนส์ปรับตัวเพิ่มขึ้น 39.44 จุด หรือ 0.22% ปิดที่ 18,138.38 จุด ดัชนี S&amp;P 500 เพิ่มขึ้น 0.43 จุด หรือ 0.02% ปิดที่  2,132.98 จุด และดัชนี Nasdaq เพิ่มขึ้น 0.83 จุด หรือ 0.02% ปิดที่ 5,214.16 จุด
 
ตลาดหุ้นยุโรปปรับตัวเพิ่มขึ้น เมื่อวันศุกร์ (14 ต.ค.) หลังจากจีนเปิดเผยข้อมูลเศรษฐกิจที่สดใส
ดัชนี Stoxx 600 เพิ่มขึ้น 1.3% ปิดที่ 339.95 จุด
ดัชนี CAC-40 ตลาดหุ้นฝรั่งเศสปิดวันทำการล่าสุดที่ 4,470.92 จุด เพิ่มขึ้น 65.75 จุด หรือ +1.49% ดัชนี DAX ตลาดหุ้นเยอรมันปิดวันทำการล่าสุดที่ 10,580.38 จุด เพิ่มขึ้น 166.31 จุด หรือ +1.60% ดัชนี FTSE 100 ตลาดหุ้นลอนดอนปิดวันทำการล่าสุดที่ 7,013.55 จุด เพิ่มขึ้น 35.81 จุด หรือ +0.51%
 
ดัชนี FTSE 100 ตลาดหุ้นลอนดอนปรับตัวเพิ่มขึ้น เมื่อวันศุกร์ (14 ต.ค.) เพราะได้รับปัจจัยหนุนจากการปรับตัวเพิ่มขึ้นของหุ้นกลุ่มธนาคาร ที่ปรับตัวขึ้นเช่นเดียวกับหุ้นกลุ่มธนาคารในยุโรปและสหรัฐ
ดัชนี FTSE 100 ปิดปรับตัวเพิ่มขึ้น 35.81 จุด หรือ 0.51% ที่ระดับ 7,013.55 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปรับตัวลดลง เมื่อวันศุกร์ (14 ต.ค.) เนื่องจากได้รับแรงกดดันจากการแข็งค่าของสกุลเงินดอลลาร์และการปรับตัวเพิ่มขึ้นของจำนวนแท่นขุดเจาะที่เปิดดำเนินงาน
สัญญาน้ำมันดิบ WTI ส่งมอบเดือนพ.ย.ลดลง 9 เซนต์ หรือ 0.2% ปิดที่ 50.35 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค.ลดลง 8 เซนต์ หรือ 0.2% ปิดที่ 51.95 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวลดลง เมื่อวันศุกร์ (14 ต.ค.) หลังจากสหรัฐเปิดเผยข้อมูลเกี่ยวกับอัตราเงินเฟ้อที่ปรับตัวเพิ่มขึ้น
สัญญาทองคำตลาด COMEX (Commodity Exchange) ส่งมอบเดือนต.ค.ลดลง 2.1 ดอลลาร์ หรือ 0.17% ปิดที่ 1,255.5 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 1.7 เซนต์ หรือ 0.10% ปิดที่ 17.441 ดอลลาร์/ออนซ์
สัญญาพลาตินัมส่งมอบเดือนม.ค.เพิ่มขึ้น 6.6 ดอลลาร์ หรือ 0.71% ปิดที่ 939.5 ดอลลาร์/ออนซ์
สัญญาพัลลาเดียมส่งมอบเดือนธ.ค.เพิ่มขึ้น 11.45 ดอลลาร์ หรือ 1.8% ปิดที่ 648.30 ดอลลาร์/ออนซ์
 
สกุลเงินดอลลาร์แข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อวันศุกร์ (14 ต.ค.) หลังจากสหรัฐเปิดเผยข้อมูลเศรษฐกิจที่สดใส
ดอลลาร์สหรัฐแข็งค่าขึ้นเมื่อเทียบเยนที่ระดับ 104.07 เยน จากระดับ 103.58 เยน และเพิ่มขึ้นเมื่อเทียบฟรังก์สวิส ที่ระดับ 0.9891 ฟรังก์ จากระดับ 0.9866 ฟรังก์ ในขณะที่ขยับลงเมื่อเทียบดอลลาร์แคนาดา ที่ระดับ 1.3129 ดอลลาร์แคนาดา จาก 1.3194 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐที่ระดับ 1.0998 ดอลลาร์สหรัฐ จากระดับ 1.1049 ดอลลาร์สหรัฐ ในขณะที่เงินปอนด์ลดลงแตะระดับ 1.2191 ดอลลาร์สหรัฐ จากระดับ 1.2249 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะ 0.7617 ดอลลาร์สหรัฐ จากระดับ 0.7574 ดอลลาร์สหรัฐ